《挽方宫使》
宋代·何梦桂

鼎湖弓堕赋归来，地拆天分泰华颓。
膝上二雏兵血燐，楼头万卷劫池灰。
百年豪杰埋荒草，半世功名落大槐。
身后有孙酹松柏，桥陵金粟暗苍苔。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。